عراق-دا امریکانین بازالاریندان‌ بیری‌نین هوجوما معروض قالماسیندان سونرا بو اؤلکه باشچیلیغینداکی داعش علیهینه کوالیسیونا مخصوص دؤیوش طیاره‌لری سوریه-ده ایرانا مخصوص 3 حربی منطقه‌نی هدف آلیب.
قیریجی‌لار بوکمال قصبه‌سیندکی امام علی بازاسینی، صنایع و حضام  بؤلگه‌لریندکی حربی منطقه‌لری ووروب‌لار.
قایناق‌لار سپاه پاسداران و بون‌لارا صادق ترورچو قروپ‌لارین اولدوغو بازادا اؤلن و یارا‌لانان‌لار اولدوغونو بیلدیریب.
امریکا باشچیلیغینداکی داعش علیهینه کوالیسیونون سؤزچوسو سرهنگ میلس کاگینس مارسین 12-ده آخشام عراق-داکی کوالیسیون قوه‌لری‌نین اولدوغو تاجی بازاسی‌نین راکتله وورولدوغونو بیلدیریب. امریکا مئدیاسی دا 2 اؤلکه عسگریله یاناشی اینگیلتره‌نین بیر عسگری‌نین اؤلدوگونو و 11 عسگرین یارالاندیغینی آچیقلاییب.
امریکا مئدیاسینا معلومات وئرن صلاحیت‌لی‌لر همین هوجومون ایرانا یاخین قروپ‌لار طرفیندن ائدیلمیش اولا بیله جگینه دقت چکیب.
